༄༅། །མང་མཁར་བ་བློ་གྲོས་བཟང་པོས་ཕྱོགས་གཅིག་ཏུ་བསྒྲིགས་པའི་སྒྲོལ་དཀར་ཡིད་བཞིན་འཁོར་ལོའི་ལོ་རྒྱུས་སྒྲུབ་སྐོར་རྗེས་གནང་ལས་ཚོགས་དང་བཅས་པ་བཞུགས་སོ།
485

སྒྲུབ་ཐབས་ཀུན་བཏུས་
আ
།བླ་མ་དམ་པ་རྣམས་ལ་ཕྱག་འཚལ་ལོ། །སྒྲོལ་མ་དཀར་མོའི་སྒྲུབ་ཐབས་འདི་ལ་སྤྱི་དོན་རྣམ་པ་གཉིས་ཏེ། ཡིད་ཆེས་ཤིང་ཁུངས་བཙུན་པར་བྱ་བའི་ཕྱིར་བླ་མ་བརྒྱུད་པའི་ལོ་རྒྱུས་
དང་༑ དེ་ལས་བྱུང་བའི་གདམས་པ་དངོས་སོ། །དང་པོ་ནི། ཡང་དག་པར་རྫོགས་པའི་སངས་རྒྱས་འགྲོ་བའི་བླ་མ་དེ་ཉིད་ཀྱིས་འཕགས་མ་སྒྲོལ་མར་བྱིན་གྱིས་བརླབས། འཕགས་མ་ཡིད་བཞིན་འཁོར་
ལོས་བླ་མ་གསེར་གླིང་པ་ཆོས་ཀྱི་གྲགས་པ་ཞེས་བྱ་བ། སངས་རྒྱས་དང་བྱང་ཆུབ་སེམས་དཔའ་དུ་མའི་ཞལ་གཟིགས་ཤིང་བྱིན་གྱིས་བརླབས་པ། དེ་ལ་བརྟེན་ནས་འགྲོ་བ་ཐམས་ཅད་ལ་བུ་གཅིག་པ་ལྟར་བརྩེ་
བའི་ཐུགས་རྗེ་དང་ལྡན་ཞིང་། བསྟན་བཅོས་དང་སྒྲུབ་ཐབས་དུ་མ་བརྩམས་པ་ལ་འཁྲུལ་པ་མི་མངའ་བ། བྱང་ཆུབ་ཀྱི་སེམས་གཉིས་ལེགས་པར་འབྱོངས་པ་ལ་བརྟེན་ནས། སེམས་ཅན་ཐམས་ཅད་ལ་ཕན་
486

གཉིས་
আ
།བདེ་ལག་ཏུ་འབྱུང་བ་དེ་ལྟ་བུའི་གང་ཟག་དམ་པ་དེ་ལ་སྒྲུབ་ཐབས་ལས་ཚོགས་དང་བཅས་པ་གནང་། དེ་ཉིད་ཀྱིས་ཇོ་བོ་རྗེ་ལྷ་གཅིག་དཔལ་ལྡན་ཨ་ཏི་ཤ་དཱི་པཾ་ཀ་ར་ཤྲཱི་ཛྙཱ་ན་ཞེས་བྱ་
བས༑ བླ་མ་གསེར་གླིང་པ་དེ་ཉིད་ལོ་བཅུ་གཉིས་སུ་བསྟེན་ཅིང་། དེ་དག་གི་བར་ལ་དབུ་སྔས་སྦྲེལ་ནས་བཞུགས་ཞེས་གྲགས་ལ། མཁས་གྲུབ་ཆེན་པོ་རིགས་ཕུན་སུམ་ཚོགས་ཤིང་རྟེན་རྣམ་པར་དག་པ་
མཁས་ཤིང་ཆེ་བའི་ཡོན་ཏན་དུ་མ་དང་ལྡན་པ། རྒྱལ་སྲས་ཀྱི་སྤྱོད་པ་རླབས་པོ་ཆེས་འགྲོ་བ་དུ་མ་གང་ལ་གང་འདུལ་གྱིས་སྨིན་པར་མཛད་པ་སྟེ་བསྟོད་པ་ལས། རྒྱལ་བའི་མདུན་ན་རྒྱལ་སྲས་བཟང་པོ་སྐྱོང་། །
ཁ་བ་ཅན་ན་དཔལ་ལྡན་མར་མེ་མཛད། །དགའ་ལྡན་གནས་ན་ནམ་མཁའ་དྲི་མ་མེད། །ཡིད་བཞིན་ནོར་བུ་ལྟ་བུར་གཞན་དོན་མཛད། །དཔལ་ལྡན་ཨ་ཏི་ཤ་ལ་ཕྱག་འཚལ་ལོ། །ཞེས་དོན་དང་མཐུན་པར་
487

སྒྲུབ་ཐབས་ཀུན་བཏུས་
མངའ་བའི་སྐྱེས་ཆེན་དམ་པ་ལྷག་པར་ཁ་བ་ཅན་པའི་སྒྲོན་མེ་ཆེན་པོ་དེ་ཉིད་ལ་གནང་། དེ་ཉིད་ཀྱིས་སྲས་ཀྱི་ཐུ་བོ་འབྲོམ་སྟོན་པ་རྒྱལ་བའི་འབྱུང་གནས་ཞེས་འཕགས་པ་སྤྱན་རས་གཟིགས་ཀྱི་སྤྲུལ་པ། སངས་
རྒྱས་ཀྱི་བསྟན་པ་ཐམས་ཅད་འགལ་མེད་དུ་གང་ཟག་གཅིག་སངས་རྒྱས་པའི་ཆ་རྐྱེན་དུ་དགོངས་ཤིང་། གྲུ་བཞི་ལམ་མེར་ཉམས་སུ་ལེན་པའི་ཤིང་རྟ་ཆེན་པོའི་སྲོལ་བཟུང་ནས་འགྲོ་བ་ཐམས་ཅད་སྨིན་གྲོལ་ལ་
འགོད་པ། རང་གི་ཡོན་ཏན་བུམ་ནང་གི་མར་མེ་ལྟར་སྦེད་ཅིང་། རྟེན་དགེ་བསྙེན་དུ་བཞུགས་ཀྱང་བསྟན་པའི་བདག་པོ་ལྟ་བུར་གྱུར་པ། ཡི་དམ་ནམ་མཁའི་སྐར་མ་ཙམ་གྱི་ཞལ་གཟིགས་ཤིང་། ཁྱད་པར་
འཕགས་མ་སྒྲོལ་མ་དང་མི་གླེང་བ་བཞིན་མཛད་དེ་བསྟོད་པ་ལས་ཀྱང་། ཡོངས་ཀྱི་དགེ་བའི་བཤེས་གཉེན་ཡོངས་ཀྱི་མགོན། །རྒྱལ་བའི་གདུང་འཚོབ་གྱུར་པ་རྒྱལ་བའི་སྲས། །མཛད་པ་གཞན་གྱི་དོན་ལ་
488

বাস্তম
།བརྩོན་མཛད་པའི། །བཤེས་གཉེན་སྟོན་པའི་ཞབས་ལ་ཕྱག་འཚལ་ལོ། །ཞེས་དོན་དང་འབྲེལ་པ་ལྷག་པར་གངས་ཅན་པའི་མགོན་པོ་སྤྱན་རས་གཟིགས་ཞེས་ཇོ་བོ་ཆེན་པོས་ཀྱང་
བསྔགས་པ་དུ་མ་བརྗོད་པ་དེ་ཉིད་ལ་གནང་། དེ་ཉིད་ཀྱིས་དགེ་བའི་བཤེས་གཉེན་སྤྱན་སྔ་ཚུལ་ཁྲིམས་འབར་ཞེས་གྲགས་པ་དེ་ཉིད་ལ་གནང་བ་ཡིན་ཏེ། སྐུ་མཆེད་རིན་པོ་ཆེ་རྣམ་པ་གསུམ་གྱི་བསླབ་པ་འབྲིང་
པོ༑ ཡོན་ཏན་དཔག་མེད་མངའ་ཞིང་། འཕགས་པ་སྤྱན་རས་གཟིགས་དབང་ཕྱུག་དང་འབྲལ་མེད་དུ་འགྲོགས་སུ་ཡོད་པ། བཤད་སྒྲུབ་གཉིས་ཀྱིས་སངས་རྒྱས་ཀྱི་བསྟན་པ་ཆེས་ཆེར་གསལ་བར་མཛད་པ་སྟེ་
བསྟོད་པ་ལས་ཀྱང་། ཚུལ་ཁྲིམས་རྣམ་དག་བསྟན་པའི་སྒྲོན་མེ་སྦར། །ཡོན་ཏན་གཏེར་གྱུར་སྤྱན་སྔ་རིན་པོ་ཆེ། །སྙིགས་མའི་དུས་འདིར་བསྟན་པ་རྒྱས་མཛད་པའི། །རྒྱལ་བའི་སྲས་མཆོག་དེ་ལ་ཕྱག་འཚལ
489

སྒྲུབ་ཐབས་ཀུན་བཏུས་
ལོ༑ །ཞེས་པའི་དོན་དང་འབྲེལ་བ་ནམ་མཁའ་ལྟ་བུའི་དགེ་བའི་བཤེས་གཉེན་དེ་ལ་གནང་བ་ཡིན་ཞིང་། དམ་པ་དེ་ཉིད་ཀྱིས་དགེ་བའི་བཤེས་གཉེན་སྒྲེ་པ་ལ་གནང་བ་ཡིན་ཏེ། དགེ་བཤེས་སྒྲེ་པ་དེ་སྤྱན་སྔ་བའི་ཞབས་དྲུང་ན་བཞུགས་པའི་དུས་སུ། ནུབ་
ཅིག་གི་རྨི་ལམ་དུ། ཉི་མ་ནུབ་ཕྱོགས་ནས་ཤར་ནས་ཤར་ཕྱོགས་སུ་ནུབ་པར་རྨིས་ཏེ། ནངས་པར་སྤྱན་སྔ་བ་ལ་ཞུས་པས། སྤྱན་སྔ་བའི་ཞལ་ནས་དེ་ཤིན་ཏུ་ངན། དང་པོའི་ཉི་མ་ཀླུངས་སུ་ལོག་པ་བྱ་བ་འཆི་ལྟས་ཡིན་གསུངས་པས། འོ་ན་དེ་ཟློག་པའི་
ཐབས་ཡོད་དམ་ཞུས་པས། སྤྱན་སྔ་བའི་ཞལ་ནས་རྐང་ལག་འཐོར་ཏེ་སོང་ཀྱང་འདིས་མི་ཟློག་པ་མེད་གསུངས་ནས་གནང་། དེ་ནས་དགེ་བཤེས་སྒྲེ་པས་ཉམས་ལེན་མཛད་པས་དེས་སྐུ་ཚེ་མཐར་ཕྱིན་ཏོ། །ཡང་བརྒྱུད་པ་གཅིག་ལ། རྗེ་བཙུན་མ་སྒྲོལ
མ་ཉིད་ཀྱིས་རྗེས་སུ་གནང་བར་མཛད་པ་ལ་བརྟེན་ནས། སློབ་དཔོན་ངག་གི་དབང་ཕྱུག་གྲགས་པས་འཆི་བདག་སླུ་བ་བསྡུས་པའི་རྟོག་པ་ན་སྒྲུབ་ཐབས་འདི་བསྡུས་ནས་མཛད། མན་ངག་རྣམས་སྒྲོལ་དཀར་ཉིད་ཀྱིས་གསུངས་སྐད། དེ་ལ་བླ་མ་རྡོ་རྗེ་
གདན་པས་གསན། སྒྲུབ་ཐབས་རིགས་མི་གཅིག་པ་ཉི་ཤུ་རྩ་གཅིག་ཙམ་མཛད་དོ། །དེ་ལ་བླ་མ་བ་རི་ལོ་ཙཱ་བས་གསན། སྒྲུབ་ཐབས་མང་དུ་བསྒྱུར་རོ། །དེ་རྣམས་ཀྱི་ནང་ནས་ཁྱད་པར་ཕྱག་དྲུག་ལ་རིགས་བདག་རྣམ་སྣང་གིས་མཛད་པ་དེ་དང་། འདི་
གཉིས་ལ་ཐུགས་རྩིས་ཤིིན་ཏུ་ཆེ་བ་ཡིན་སྐད། དེ་ལ་བླ་མ་གླེ་ནག་པས་གསན། སྒྲུབ་པ་ལོ་དྲུག་མཛད་པ་ལ་བརྟེན་ནས་མངོན་སུམ་དུ་ཞལ་གཟིགས་ཏེ། ཆོས་གསུངས་པ་རེ་ལ་ཡིག་རིས་སུ་མཛད་པས། རིན་པོ་ཆེ་སེམས་ཀྱི་གཏེར་བྱ་བ་ཡོད་སྐད། དེ་
490

و
།ལ་དགེ་བའི་བཤེས་གཉེན་སྒྲེ་པ་རིན་པོ་ཆེས་གསན་པ་ནི། དང་པོ་རྣལ་འབྱོར་པའི་དྲུང་དུ་ཐོས་བསམ་མཛད་ཅིང་ཡོད་པའི་དུས་སུ། ལ་སྟོད་ཀྱི་སྟག་རི་བ་ཡིན་ཟེར་བའི་རྣལ་འབྱོར་པ་ཞིག་ལ། ལག་རིས་བསྟན་པས། དེ་ན་
རེ་ཇོ་བོ་བཙུན་པ་ཁྱོད་ལ་ཆོས་ཀྱི་ལས་འཕྲོ་མཐར་ཕྱིན་པ་ཞིག་འདུག་པ་ལ་ཚེ་ལ་ལོངས་མི་འདུག ད་ལོ་གསུམ་ལས་མི་ཐུབ་པ་འདུག་གསུངས་པ་དང་། སྔར་ནས་ཁོང་རང་གི་རྣལ་ལམ་དུ་ལྟས་ངན་པ་ཡང་དང་ཡང་དུ་བྱུང་བ་གཉིས་འཛོམས་པས། ཚེ་
འདི་ལ་གཤའ་མར་ཐུགས་ཕྱུང་སྟེ། ལོ་གཅིག་ཐུབ་བམ་ཇི་ཙམ་ཐུབ་ཀྱི་ཚེ་ཞབས་འདི་ལ་ཆོས་ལག་ལེན་ལ་ཐེབས་པའི་གཤའ་མ་ཞིག་བྱ་ཞིང་། གདམས་ངག་ཁྱད་པར་ཅན་སྟོན་པའི་བླ་མ་དགེ་བའི་བཤེས་གཉེན་ཞིག་བཙལ་དགོས་དགོངས་ནས་གསན་པ་
༈འཕྲོ་བཅད་དེ།ཡུལ་དབུས་སུ་བྱོན་པའི་ལམ་ཁར། གཞུའི་མཁར་གོང་དུ་བླ་མ་གླེ་ནག་པ་དང་མཇལ་ནས་ལོ་རྒྱུས་ཞུས་པས། རྗེ་བཙུན་མས་ཀྱང་ཁྱེད་དགོངས་པར་འདུག བྱང་ཆུབ་སྒྲུབ་པ་ལ་ལམ་གྱི་བར་ཆད་སེལ་བའི་ཐབས་ཁྱད་པར་ཅན་ཞིག་ང་ལ་
ཡོད་ཀྱིས། དེ་སྟོན་པས་ཁྱེད་ཐུགས་བདེ་འབོལ་གྱིས་ཐོང་གསུངས་ནས། འདིའི་སྒྲུབ་ཐབས་མན་ངག་དང་བཅས་པ་མ་ལུས་པར་གནང་། ད་ཁྱོད་ཀྱིས་གཞན་དུ་མ་འགྲོ་བར་འདི་རང་དུ་སྡོད་ལ་སྒོམས་ཤིག་གསུངས་ནས་ལུང་པ་དེའི་ལུང་ལག་མཁར་
ལུང་བྱ་བ་ཞིག་གི་ཕུར་གཞུང་དང་མཐུན་པའི་སྒྲུབ་པ་རྩེ་གཅིག་ཏུ་མཛད་པས། ཟླ་བ་བཅུ་གཅིག་ལོན་ཙ་ན་རྗེ་བཙུན་མའི་ཞལ་མངོན་སུམ་དུ་གཟིགས་ནས། ཁྱོད་ཀྱིས་ལོ་དྲུག་ཅུ་ཐུབ། སེམས་ཅན་ལ་ཕན་ཐོགས་པ་ཡོང་གསུངས་སྐད། དེ་ནས་ཕྱིས་
491

གཞུའི་ཟུར་ཁ་དགོན་པར་ཕྱགས་ཕབ་ནས་བཞུགས། དགུང་ལོ་དྲུག་ཅུ་བཞེས་པའི་དུས་སུ་རྗེ་བཙུན་མ་ལ་གསོལ་བ་བཏབ་པས། ངའི་སྐུ་ཞིག་བཞེངས་ན་ལོ་བཅུ་ཐུབ་པར་འདུག་གསུངས་པས། རས་བྲིས་ཞིག་བཞེངས། དེའི་བྱིན་རླབས་ཀྱིས་ལོ་བཅུ་
ཐུབ་སྟེ། བདུན་ཅུ་བཞེས་པའི་དུས་སུ། རྗེ་བཙུན་མའི་ཞལ་ནས། ངའི་སྐུ་ཞིག་བཞེངས་དང་ལོ་བཅུ་ཐུབ་པར་འདུག་གསུངས་པས། ལུགས་སྐུ་ཞིག་བཞེངས། སྐུ་དེ་བྱིན་རླབས་ཆེ་བར་གྲགས་ཤིང་། རས་བྲིས་དེ་རྭ་སྒྲེང་ན་བཞུགས་སྐད། བརྒྱད་
ཅུ་བཞེས་པའི་དུས་སུ། རྗེ་བཙུན་མ་ལ་གསོལ་བ་བཏབ་པས། ད་རུང་ངའྀ་སྐུ་ཞིག་བཞེངས་ན་ལོ་མང་དུ་ཐུབ་པར་འདུག་གསུངས་པས། ཁོང་རང་བཞུགས་སའི་མདུན་གྱི་གྱང་ལོགས་ལ་ལོག་བྲིས་ཞིག་བཞེངས་པས། དགུང་ལོ་བཅོ་ལྔ་ཙམ་གྱི་བར་
ལ་ཚེ་བསྲིངས་ཏེ། ཡོངས་སུ་དྲིལ་བས་གུང་ལོ་དགུ་བཅུ་རྩ་ལྔ་བཞུགས། དེ་ལ་བླ་མ་རིན་པོ་ཆེ་སྒམ་པོ་པས་ཞུས། བླ་མ་རིན་པོ་ཆེ་སྒམ་པོ་པ་དེའང་དགུང་ལོ་བཞི་བཅུ་ཞེ་གཉིས་བཞེས་པའི་དུས་སུ་སྒྲུབ་པ་མཛད་པས་རྟོགས་པ་ཁྱད་པར་ཅན་འཁྲུངས་ཅི
སྐད།མཁའ་འགྲོས་སྐུ་ཚེའི་ཚད་ལོ་གསུམ་ལས་མེད་པར་ལུང་བསྟན་པས། རྒྱལ་ཁམས་ས་རོ་སྙོམས་ཀྱི་སྤྱོད་པ་ལ་བྱོན་ནས་ཨེ་ན་མར་ཕེབས་པས། དགེ་བཤེས་སྒྲེ་པ་དང་མཇལ་ནས། ཁོང་ན་རེ། སྐྱེས་བུ་དམ་པ་ཞིག་འདུག་སེམས་ཅན་གྱི་དོན་རྒྱ་
ཆེན་པོ་འགྲུབ་པར་འདུག་གི་གསུངས་པས། བླ་མ་སྒམ་པོ་པས་ང་ལ་སེམས་ཅན་དོན་བྱ་བའི་ལངས་མེད། མཁའ་འགྲོ་མའི་ལུང་བསྟན་ལ། ད་ཚེ་ལོ་གསུམ་ལས་མེད་གསུང་བ་བྱུང་གསུངས་པས། དགེ་བཤེས་སྒྲེ་པའི་ཞལ་ནས། འོ་ན་ང་ལ་དེས་
སྒྲུབ་ཐབས་ཀུན་བཏུས་

A
ام
།མི་གནོད་པའི་ཐབས་ཡོད་ཀྱི། _རོ་ཁུང་བྲུས་ཀྱང་ཨའུ་རྩི། རྐང་ལག་འཐོར་ཀྱང་ཨའུ་རྩི། འཆི་རྟགས་ཚང་ཡང་ཨའུ་རྩི་བའི་གདམས་ངག་ཇོ་མོ་སྒྲོལ་མ་ཡིད་བཞིན་འཁོར་ལོའི་སྒྲུབ་ཐབས་བྱ་བ་གདམས་པ་ཁྱད་པར་
འཕགས་པ་ཞིག་ཡོད་ཀྱི་གསུངས་ནས་འདི་གནང་བས་དགུང་ལོ་བརྒྱད་ཅུར་བསྲིངས་པ་ལགས་སྐད། དེ་ཉིད་ཀྱིས་དཔལ་ཕག་མོ་གྲུ་པ་ལ་གནང་། དེས་སྟག་ལུང་ཐང་པ་ཆེན་པོ་ལ་གནང་། དེ་ཉིད་ཀྱིས་བླ་མ་ལམ་པིཾ། དེས་སློབ་དཔོན་ཚལ་པ། དེས་
སློབ་དཔོན་ཤཱཀྱ་གཞོན་པ། དེས་དོན་ཞགས་པ་བུདྡྷ་རཏྣ་ལ། དེས་བླ་མ་བསོད་ནམས་རྡོ་རྗེ་ལ། དེས་བདག་མ་ཏི་བྷ་དྲ་ལ་དགྱེས་བཞིན་དུ་གནང་བའོ། །ཡང་རིན་པོ་ཆེ་སྒམ་པོ་པ་ལྕགས་རི་གོང་ཁ་ན་བཞུགས་པའི་དུས་སུ་གོང་དུ་བསྟན་པ་ལྟར་སྐུ་ཚེ་ལ་
མཁའ་འགྲོའི་ལུང་བསྟན་བྱུང་བས། བླ་མ་སྒྲེ་པ་སྙན་པ་ཆེ་བས་ཞལ་ལྟ་ཞིང་ཆོས་འབྲེལ་མཛད་དུ་བྱོན་པ་དང་མཇལ་དུས། ཁོང་གི་ཞལ་ནས། སྟོན་པ་ཁྱེད་བསྟན་པའི་བདག་པོ་བྱེད་ཀྱིས་འགྲོ་དོན་ཆེན་པོ་ཞིག་ཡོང་བར་འདུག དེ་ལ་བར་ཆད་མེད་ཅིང་
ཚེ་མཐར་ཕྱིན་པ་ཞིག་དགོས་པ་ཡིན་གསུངས་ནས་གདམས་པ་འདི་གནང་སྟེ། དགུང་ལོ་བརྒྱད་ཅུར་བཞུགས་ནས་འགྲོ་བའི་དོན་རྒྱ་ཆེན་པོར་མཛད་པ་ཡིན་ནོ། །དེ་ལ་བླ་མ་ལྷོ་ལ་ཡག་པས་ཞུས། དེ་ལ་སློབ་དཔོན་བརྟན་པ། དེ་ལ་སློབ་དཔོན་ཚལ་
པ༑ དེ་ལ་སློབ་དཔོན་ཆེན་པོ་ཤཱཀྱ་གཞོན་ནུ། དེས་དོན་ཞགས་པ་བུདྡྷ་རཏྣ། དེས་བླ་བསོད་ནམས་རྡོ་རྗེ་ལ། དེས་བྱ་བྲལ་ཆོས་རྗེ་བློ་བཟང་པ། དེས་ཆོས་རྗེ་གྲགས་འབྱུང་པ། དེས་ཆོས་རྗེ་ཆོས་བཟང་ཉི་མ། དེས་བདག་ལའོ། །ཡང་སྒྲོལ་
493

སྒྲུབ་ཐབས་ཀུན་བཏུས་
མ༑ པཎ་ཆེན་ཤཱཀྱ་ཤྲཱི། དཱ་ན་ཤཱི་ལ། བླ་མ་ཀ་པ་ལ། རྟོགས་ལྡན་གྲགས་སེང་། གཡའ་བཟང་པ་བསོད་ནམས་འོད། བླ་མ་པུཎྱེ་བཛྲ། དེས་བདག་མ་ཏི་བྷ་དྲ་ལའོ། །ཡང་ལུགས་གཅིག་ལ། པཎྜི་ཏ་ངག་གི་དབང་ཕྱུག་གྲགས་པས། ཆེད་དུ་ཟླ་
བ་དྲུག་གི་བར་ཏུ། འཕགས་མ་ཡིད་བཞིན་འཁོར་ལོ་ལ་གསོལ་བ་བཏབ་པས། ཞལ་མཐོང་གདམས་ངག་དང་རྗེས་སུ་གནང་བ་ཐོབ་པས། མ་འོངས་པའི་སེམས་ཅན་རྣམས་ལ་ཐུགས་བརྩེ་བས་འདིའི་རྒྱ་གཞུང་འདི་མཛད། དེ་ལ་བླ་མ་རྡོ་རྗེ་གདན་པས་
ཞུས་ནས་ལས་ཚོགས་ཀྱང་མཛད། དེས་བ་རི་ལོ་ཙཱ་བ་ལ་གཟུང་། དེས་བླ་མ་གླེ་ནག་པ་ལ་གནང་། དེས་སྒྲེ་པ་ལ། དེས་དྭགས་པོ་ལྷ་རྗེ་ལ། དེས་ཕག་མོ་གྲུ་པ་ལ། དེས་སྟག་ལུང་ཐང་པ་ལ། དེས་བླ་མ་ལམ་པ་ལ། དེས་སློབ་དཔོན་ཚལ་པ་
ལ༑ དེས་སློབ་དཔོན་ཤཱཀྱ་གཞོན་ནུ་ལ། དེས་དོན་ཞགས་པ་བུདྡྷ་རཏྣ་ལ། དེས་བླ་མ་བསོད་ནམས་རྡོ་རྗེ་ལ། དེས་མ་ཏི་བྷ་དྲ་ལ། དེས་ཆོས་རྗེ་གྲགས་འབྱུང་ལ། དེས་ཆོས་རྗེ་ཆོས་བཟང་ཉི་མ་ལ། དེས་བདག་ལའོ། །ཡང་བ་རི་ལོ་ཙཱ་བ་སོགས་
ནས་རིམ་གྱིས་བརྒྱུད་པ་ནི། བླ་མ་དམ་པ་ཆོས་རྗེ་བསོད་ནམས་རྒྱལ་མཚན་ཞེས་རྗེ་བཙུན་འཇམ་དབྱངས་ཀྱི་སྤྲུལ་པ་ཡོན་ཏན་གྱི་ཁྱད་པར་དུ་མ་མངའ་བ། གྲུབ་མཐའ་ལ་སོགས་ཐེ་ཚོམ་ཅུང་ཟད་ཟ་བ་ཀུན་མགོན་པོ་ཀླུ་སྒྲུབ་ལ་དྲིས་པས་ཆོག་ཅེས་པར་
གྲགས་པ། མཁས་པ་ལ་གྲུབ་པས་བརྒྱན་པའི་སྐྱེས་བུ་དེས། འདིའི་རྒྱ་གཞུང་གི་རྗེས་སུ་འབྲངས་པའི་སྒྲུབ་ཐབས་དང་། སྦྱིན་སྲེག ལས་ཚོགས་ཀྱང་འགའ་རེ་མཛད། དེ་ལ་བླ་མ་གྲགས་པ་རྒྱ་མཚོ། དེ་ལས་བདག་བློ་གྲོས་བཟང་པོས་ལེགས་པར་
494

A
(
আ །ཐོབ་པའོ། །ཡང་སྒྲུབ་སྐོར་རྣམས་ལ་ཉེ་བརྒྱུད་དུ་བྱེད་ན། ཚེ་སྒྲུབ། བློ་འཕེལ། དབང་སྡུད། སྲུང་འཁོར། ཟློག་པ། ཇག་ཆིངས་ལ་སོགས་པ། སྒྲོལ་དཀར། མཁན་ཆེན་ནམ་མཁའ་རྒྱལ་མཚན་པ། དེས་ཕྲིན་
ཡིག་ཏུ་གནང་པའོ། །དེ་རྣམས་བླ་མ་བརྒྱུད་པའི་ལོ་རྒྱུས་ཟུར་ཙམ་མོ།།ྋ ༈ །།རྒྱ་གར་སྐད་དུ། སི་ཏཱ་ཏཱ་རེ་སཱ་དྷ་ནཾ། བོད་སྐད་དུ། སྒྲོལ་མ་དཀར་མོའི་སྒྲུབ་ཐབས། འཕགས་པ་སྒྲོལ་མ་ལ་ཕྱག་འཚལ་ལོ། །ཆེད་དུ་ཟླ་བ་དྲུག་གི་བར། །
སྒྲོལ་མའི་འཁོར་ལོ་བསྒོམས་པ་ཡིས། །དངོས་གྲུབ་ཐམས་ཅད་འགྲུབ་འགྱུར་ཞིང་། །འཆི་བའི་སྐྱོན་གྱིས་མ་གོས་པ། །ངག་གི་དབང་ཕྱུག་གིས་བྱས་པའི། །འཆི་བདག་སླུ་བ་བསྡུས་པ་ལས། ཕྱུང་ནས་སྒྲོལ་མ་དཀར་མོ་ནི། །བསྒོམ་ན་འཇིགས་པ་
སེལ་བྱེད་མ། །བཞི་པའི་སྡེ་ཚན་དང་པོ་ལ། །བཅས་ནས་ནམ་མཁར་འོད་ཟེར་སྤྲོས། །པད་དཀར་ཟླ་བའི་གདན་སྟེང་དུ། །གསུམ་ལ་སྐྱབས་འགྲོ་ཡོངས་རྫོགས་བྱ། །རང་གཞན་སྒྲོ་བཏགས་གཞོམ་བྱེད་དུ། །སྐད་ཅིག་སྟོང་པ་ཉིད་དུ་ལྟ། །དེ་ནས་ི
སྔོན་གྱི་སྨོན་ལམ་དབང་། །བྱང་ཆུབ་སེམས་ཀྱི་ཡི་གེ་བསྒོམ། །པདྨ་དཀར་པོའི་དབུས་གནས་པའི། །ཟླ་བའི་གདན་གྱི་སྟེང་དུ་ནི། །རྡོ་རྗེ་སྐྱིལ་ཀྲུང་དང་བཅས་པས། །མཆོག་སྦྱིན་པ་དང་ཨུཏྤལ་འཛིན། །སྟོན་ཀའི་ཟླ་བའི་འོད་མདངས་ཅན། །ཟླ་
བའི་གདན་ལ་མཉམ་བསྟེན་པའི། །རྒྱན་རྣམས་ཐམས་ཅད་ཡོངས་སུ་རྫོགས། །